Veľkonočný pozdrav

Veľkonočný pozdrav alebo paschálny pozdrav je pozdrav používaný (prevažne kresťanmi byzantského obradu) vo veľkonočnom období po veľkonočnej vigílii (oslávení Kristovho vzkriesenia). Namiesto bežného pozdravu veriaci zdraví variantom slov „Kristus vstal z mŕtvych!“, na čo druhá strana odpovedá: „Naozaj vstal (z mŕtvych)“. Na Slovensku medzi gréckokatolíckymi či pravoslávnymi kresťanmi slovami „Christos voskrese!“ s odpoveďou „Voistinu voskrese“.

 Používanie 
Po prvý raz zaznieva v noci z Bielej soboty na Veľkonočnú nedeľu na vrchole bohoslužby. Kňaz a zhromaždenie prechádzajú okolo kostola so sviečkami, krížom, ikonou vzkriesenia a zástavami, pričom kňaz a zbor spievajú trikrát starobylý veľkonočný tropár (paschálny tropár): „Kristus slávne vstal z mŕtvych, smrťou smrť premohol a tým, čo sú v hroboch, život daroval.“ (resp. Christos Voskrese iz mertvych, smertiju smert poprav i suščich vo hrobiv život darovav).

Pozdrav sa bežne používa až do ukončenia veľkonočného obdobia, teda do sviatku Nanebovstúpenia Pána, ktorý sa slávi 40 dní po zmŕtvychvstaní Ježiša Krista. Začiatok veľkonočného obdobia (a v dôsledku toho i čas typický pre pozdrav) sa v jednotlivých cirkevných komunitách líši v závislosti od používania kalendára (gregoriánsky alebo juliánsky). Osobitný pozdrav používajú východní kresťania aj na Vianoce (vianočný pozdrav).

V niektorých kultúrach, napríklad v Rusku či Srbsku, je zvyčajne pozdrav sprevádzaný trojitým bozkom na tvár. Pozdrav s bozkami sa aplikuje aj v pravoslávnej liturgii. Pozdrav nachádza odozvu aj v beletristickej literatúre.Napríklad: 

vľavo|náhľad|Ruská pohľadnica z roku 1917 s motívom veľkonočného pozdravu s pozdravným bozkom
 Význam a história 
Pozdrav je odrazom radostnej veľkonočnej zvesti a pripomína radosť apoštolov zo správy o zmŕtvychvstaní Ježiša Krista, teda kresťanského Spasiteľa (Mt 27:64, Mt 28:67, Mk 16:6, Lk 24:6 a Lk 24:34). Slúži ako vyjadrenie radosti veriacich a znak pokoja a bratskej lásky. Podľa konštantínopolského ekumenického patriarchu Bartolomeja I. pozdrav zahŕňa a ohlasuje podstatný obsah kresťanskej viery, a síce oslavu úmrtia smrti.V prejave z roku 2005, cit. podľa: 

Podľa pravoslávnej tradície pochádza pozdrav už z čias krátko po Kristovi. Použiť ho mala podľa legendy už Mária Magdaléna, ktorá po Kristovom nanebovstúpení prišla hlásať radostnú zvesť Ríma. Evanjelium mala zvestovať aj samotnému cisárovi Tibériovi. Keďže bolo zvykom priniesť cisárovi na audienciu dar, mala mu Mária podarovať vajce. Cisár mal Márii odpovedať, že pravdepodobnosť, že niekto vstane z mŕtvych je asi taká veľká, akože sa vajce sfarbí na červeno. Sfarbenie vajca sa malo následne podľa legendy zázračne zmeniť na červenú, ktorá sa stala typickou farbou veľkonočných vajec v pravoslávnom prostredí.

náhľad|Faddej Antonovič Goreckij, Christosovanie, maľba, 1850
 Veľkonočné pozdravy v rôznych jazykoch 
 slovenčina Kristus vstal z mŕtvych! Naozaj vstal (z mŕtvych)! http://www.tkkbs.sk/view.php?cisloclanku=20110426007, http://vitaz.rimkat.sk/index.php?a=article-spektrum&id=57 (alebo z cirkevnej slovančiny: Хрїсто́съ воскре́се! Вои́стинꙋ воскре́се!Christos voskrese! Voistinu voskrese!)
 angličtinaChrist is Risen! Truly He is Risen! alebo Christ is Risen! Indeed, He is Risen! alebo He is Risen! He is Risen indeed!
 latinčinaChristus resurrexit! Resurrexit vere!
 maďarčinaKrisztus feltámadt (alebo feltámadott)! Valóban feltámadt (alebo feltámadott!)
 nemčinaChristus ist auferstanden! Er ist wahrhaftig auferstanden!
 novogréčtinaΧρίστος ανέστη! Αληθώσ ανέστη! (Christos anesti! Alithos anesti)
 ukrajinčinaХристос воскрес! Воістину воскрес! (Chrystos voskres! Voistynu voskres!)

 Referencie 

Kategória:Veľká noc
Kategória:Pozdravy
Kategória:Kresťanské pojmy